Den 18-årige mand, der den 18. juni blev anholdt for at stikke sin egen mor, forbliver varetægtsfængslet udover de første fire uger.

Tidligt om morgenen søndag den 18. juni blev Midt- og Vestjyllands Politi kaldt ud til et knivstikkeri på Norgesvej i Thisted. Her anholder de en 18-årig mand, og han sigtes for, at have stukket sin mor flere gange med en kniv. Efterfølgende blev den 18-årige varetægtsfængslet i fire uger. Den varetægtfængsling har man nu valgt at forlænge frem til den 8. august. Det skriver limfjordupdate.dk. Moren, der blev stukket fem gange med en 15 centimeter lang kniv, blev kort efter episoden erklæret uden for livsfare.